
Mór Városi Önkormányzat közigazgatási területén nyílt és közcélú csatornák üzemeltetése, karbantartása 2026. évben tárgyú ajánlatkérési eljárás lezárása tárgyában

Mór Városi Önkormányzat Képviselő-testülete az ajánlatkérő Önkormányzat részéről a 34/2026. (I.28.) határozatával a „Mór Városi Önkormányzat közigazgatási területén nyílt és közcélú csatornák üzemeltetése, karbantartása 2026. évben” tárgyában indított ajánlatkérési eljárást lezárva:

· azt eredményesnek nyilvánítja,
· nyertes ajánlattevőként a Vértesaljai Vízgazdálkodási és Környezetvédelmi Kft.-t (8060 Mór, Mikes K. u. 4.) választja ki,
· a szükséges fedezet bruttó 43 000 eFt összegben áll rendelkezésre az Önkormányzat 2026. évi költségvetésében, munkákat csak ezen keret erejéig lehet megrendelni.

Továbbá a Képviselő-testület felhatalmazza a polgármestert az ajánlattételi dokumentáció részét képező vállalkozási keretszerződés nyertes ajánlatnak és jelen határozatban foglaltaknak megfelelő aláírására.

